कुल्लू के कलाकेंद्र में सजी आत्महत्या की दुकान
ऐक्टिवमोनाल कल्चरल ऐसोसिएशन कुल्लू द्वारा संस्कृति मंत्रालय, भारत सरकार भाशा एवं संस्कृति विभाग कुल्लू के संयुक्त तत्वावधान में आयोजित किए जा रहे सात दिवसीय नाट्योत्सव की तीसरी संध्या में संस्था के कलाकारों ने हास्य नाटक ‘आत्महत्या की दुकान’ का सफल मंचन किया। तीसरी संध्या में बीडीसी सदस्य रेणुका डोगरा मुख्य अतिथि के रूप में उपस्थित रहीं। आशा वर्मा द्वारा लिखित एवं केहर सिंह ठाकुर द्वारा निर्देशित इस नाटक में स्वतांत्रयोतर युग की अनेक विसंगतियों को अत्यंत कुशलता के साथ उभारा गया है। इस नाटक की कहानी के साथ-साथ अनेक ऐसे करुण प्रसंग निकलते हैं जो हृदय को झकझोर देते हैं। इस नाटक का नायक अटपटे लाल उर्फ एटीपी है जिसने आत्महत्या की दुकान खोली है, आत्महत्या की दुकान में जो ग्राहक आते हैं वे समाज और देश में व्याप्त अनेक विकृतियों के शिकार हैं।
नवयुवकों का स्वप्नभंग, दहेज की समस्या, अल्प वेतनभोगी कर्मचारियों की पूरी होने वाली छोटी-छोटी इच्छाएं आदि का विशलेषण प्रभावी ढंग से किया गया है। एक अधेड़ पिता अपनी पुत्री की दहेज की समस्या लेकर आता है कि मेरी लड़की की शादी के लिए उसके ससुराल वाले जो दहेज मांग रहे हैं वह मैं नहीं दे सकता। अगर मैं मर जाउं तो सरकार से ग्रुप इंश्योरेंस के दो लाख रुपए मिलेंगे। जिस रकम से मेरी लड़की की शादी आसानी से हो जाएगी। इस लिए मेरा मरना जरूरी है। कवि नामक प्राणी आर्थिक दृष्टि से कितना अभावग्रस्त रहता है यह इस नाटक में उस समय पता चलता है जब एक कवि उस दुकान पर आत्महत्या के लिए जहर मांगने आता है। इन सब आत्महत्या के उम्मीदवारों को दुकान का मालिक अटपटे लाल उनकी समस्याओं को जानकर उन्हें जीने का नया रास्ता बताता है।
इस प्रकार यह नाटक समाज में फैली निराशाजनक स्थिति से परिचय करवाता है। हास्य व्यंग्य भरपूर इस नाटक ने दर्शकों का खूब मनोरंजन किया। नाटक में अटपटे लाल की भूमिका केहर ठाकुर ने निभाई, दारोगा का किरदार अपने सधे हुए अभिनय से जीवानंद ने जिंदा किया। मिसेज एटीपी का रोल आशा ने अदा किया, मजनू के रूप में ओम प्रकाश रहे, कवि शास्वत दीन दयाल, फोकटमल विक्की, बाप के रूप में भूषण देव तथा लड़का लड़की की भूमिकाएं श्याम और आरती ने निभाई जबकि सिपाही की भूमिका को सीता ने अंजाम दिया। आलोक व्यवस्था मीनाक्षी की रही।
कुल्लू-3,4- आत्महत्या की दुकान नाटक का मंचन करते हुए कलाकार
मंचन
bho_Deva hin_Deva hin_Deva hin_Deva hin_Deva mai_Deva